
FOR  HJEMMET. 


STROFER  TIL  SØLVBRYLLUPSDAGEN. 

it  Hjem,  mit  Hjem!  — til  dig  min  Sang, 


som  genhem  Aarerækken  lang 
med  trofast  Kærlighed  det  hygged ; — 

Mit  Hjem,  mit  bedste  Tilflugtssted 
i Dagens  Kiv  og  Strid  og  Slinger, 
mit  Hjem,  hvis  Aand  skal  være  med, 
hvorhen  end  Livets  Gang  mig  tvinger;  — 
Hvis  Griindaccord  er  Harmoni 
af  Kærligheds  og  Fredens  Toner, 
hvor  Tidens  Tanker  indgaar  i 
en  Pagt  med  gode  Traditioner, 

Dig  priser  jeg.  — I Billeder  to 

min  Tak  til  Dig  jeg  vil  frembære, 

vort  Sommerhus  og  Vinterbo 

jeg  tryller  frem  til  Hjemmets  Pris  og  Ære, 


men  og  til  Jer  som  Hjemmet  bygged. 


Sommer. 


Morgenstemning. 


Hvor  Sundet  i Morgenen  breder  sig  lyst 

__med  Blink  over  hoppende  Bølger, 

hvor  Baad  vugger  blødt  under  skovklædte  Kyst, 
og  Øjet  fra  Skrænten  forfølger 
med  Vellyst  de  Bælter  i Havfladen  frisk, 
der  lunefuldt  vexler  i Toner 

fra  sølvhvidt,  som  Skæl  paa  den  sprællende  Fisk, 
til  blaat  som  fra  sydlige  Zoner;  — 

Hvor  Hvcen  sin  lerede,  solbagte  Skrænt 
bader  i kølende  Vande,  V-' 

som  Arbejdets  Mand,  der,  naar  Dagen  er  endt, 
forfrisker  sin  svedige  Pande;  — 

Hvor  Morgenens  Vind  bringer  Liv  i de  Sejl, 

der  slumred  paa  Nattens  Vove, 

hvor  Stranden  er  hvidest  og  Skrænten  er  stejl, 

der  bærer  de  grønnende  Skove,  — — 

dér  ligger  Skodsborg, 

dér  er  vort  Sommerbjem. 


— naar  Guldregnen  drysser  sin  Pragt, 
yndig  naar  Havens  Kastanie  staar  hvid 
i skinnende  Kongelysdragt. 

Stille  der  er,  og  i Solens  Brand 
gløder  Balluslrens  Cement. 

Stille:  thi  endnu  er  Børn  og  Mand 
tilbage  fra  Byen  ej  vendt. 

Sysler  dér  Mo’er  i Druernes  Ruin, 

(man  modne  dem  aldrig  saa), 

Vandkanden  er  hendes  Symbolum, 
hun  plejer  dem,  mens  de  er  smaa. 

Læser  saa  sin  «PoIitik»  i Mag, 
de  Øjenlaag  de  bliver  lidt  tunge:  — — 

« Svigerbørn,  det  bar  vi  ikke  den  Dag! 
dertil  vi  os  gifted  for  unge! 

Yndig  er  « Skrænten » i Solskin  og  Regn, 
dér  drager  en  Byge  mod  Land, 
og  dér  kommer  Vognen  nede  paa  Vejen, 
mens  mørk  bliver  Himmelen^^  Rand. 

Og  Middagen  gaar  under  Regnskyllets  Larm, 
men  ej  falder  Aftnen  os  lang, 
thi  inden  Dore  bar  « Skrænten » sin  Charme, 
naar  Fru  Ipscn  os  synger  en  Sang; 


Bryllupssang. 


^S.pring  Blomster  ud  i Enge,  sving  Bøg  Dit  grønne  Flag, 
'^'-^stryg  friske  Morgenluftning  igennem  Skovens  Tag, 
sjung  tusind  Fuglestruber,  — vaagn  op  fra  Nattens  Blund!  — 
Jer  Søl vbryl lupskantal e den  Sommermorgenstund. 


Snart  dirrer  Luften  stille  om  Baadens  slappe  Sejl, 
og  Diamanter  spille  paa  Søens  lysblaa  Spejl, 
nyn  Bølger  da  om  Baaden  Jer  Vuggesang  saa  svag 
for  dem,  der  holder  Sølvbryllup  den  lange  Sommerdag. 


Men  naar  sig  Maanen  hæver  bag  Skaanes  bløde  Drag, 
lad  børe  Nattergale  Jer  Stemmes  Solverslag, 
fyld  Haven  Blomsterkalke  med  Vellugt  sød  og  mat, 
paa  « Skrænten » staar  et  Sølvbryllup  den  lyse  Sommernat. 


i'ommernatten  sit  bløde  Slør 


sænker  ned  over  dunkle 
Skove, 

Himlens  svageste  Lysning  dør, 


lukt  er  Huset  og  alle  sove. 


Nattergalenes  fulde  Sang 
stiger  op  mod  de  matte  Stjærner, 
Nattevandrerens  sikre  (tang 
mer  og  mer  sig  i Taagen  fjærner. 


Taktfast  Strandmøllens  Pulsslag 

naa 

ud,  hvor  Styrmandens  Øje  kender 
Hveens  Blinkfyr  i Taagen  graa, 
der  et  venligt  Godnat  ham  sender, 


Havet  slumrer  saa  drømmet yst. 
Sagte  det  sig  i Natten  vugger. 
Bølgen  skvulper  saa  mat  mød  Kyst, 
slikker  Stenen,  dør  bort  og 
sukker.  — 


Hør  de  samle  sig  til  en  Sang, 
Havets  Suk;  og  mod  Huset  stiger, 
baarne  af  Vindens  Æolus-Klang, 
Toner  fra  Bølgernes  Riger: 


— G ^ t ® ® ^ — 

— -8-^  — * — »M— * — tf — lå — *H— j ' — 

r ^ 9 js. 





ilzz; 

| kærm  vort  Hjem,  alle  gode  Magter, 
Skænk  den  Fred,  Sjælen  eftertragter; 
Solskin  giv,  alle  gode  Genier, 
dette  Hjem  kommende  Decenier. 

Hjemmets  Skib  Medbør  giv  i Følge 
paa  dets  Gang  over  Tidens  Bølge, 
at  de  to,  som  for  Roret  stande. 

Livets  Værd  altid  kunne  sande 
som  i Dag. 


10 


de  tuder  den  bitre  Blæst 
og  rusker  i Bredgades  Lygter; 

Inde  er  er  der  lyst  op  til  Fest, 
ej  Vinterens  Kulde  vi  frygter, 
liden  blusser  i hver  Kamin, 
faar  Rammernes  Guld  til  at  gløde. 
Tæt  nedrullet  er  hvert  Gardin, 
og  Tæpperne  ere  saa  bløde. 


Se,  der  hilser  Nannina  hen 

til  Anne  Marie  Magnani, 

smiler  til  Marstrands  sortøjede  Mænd 

fra  Napoli,  Rom  og  Albani. 

Lundby  tolker  vort  Lands  Natur, 
og  Zahrtman,  — Exner,  — Johansen, 
Leonore  bag  Fængslets  Mur, 
vort  Folk  ved  Arbejd  og  Dansen. 

Alt,  hvad  døbt  er  i Kunstens  Navn, 
faar  Øjnene  dér  til  at  tindre, 
Skønhed  og  Hygge  tager  i Favn 
Vort  Vinterhjems  straalendc  Indre. 


Kulører  1 Stolenes  Torden,  nu  rejser  sig  alle  fra  Bordet, 

og  under  Haandtryk  og  Smil  de  i Stuerne  rundt  sig  fordele ; 
her  under  Lampernes  Skær  slaar  sig  ned  en  Bouket  af  Madammer, 
nævnes  skal  Bedstemo’er  først,  med  sit  Strikketøj  flittig  hun  sysler, 
medens  de  Tanter  Mathilde  forhandler  om  Pigernes  Træskhed. 

Dér  Tante  Emma  vi  ser  i Konversation  med  Fru  Thora  ; 
lier  Emma  Ipsen  i blaat,  for  Fru  Bache  en  Strofe  hun  nynner; 
Dér  Fru  Amanda  passiarer  højst  livlig  med  Fru  Emma  Meyer; 

Fru  Mariane  kun  halvt  lytter  til,  hvad  af  Nyt  de  beretter, 

thi  hendes  Øjne  er  dér,  hvor  Andrés  Peter  VVeis  konverserer 

Ida  og^  Anna,  de  kærlige  Søstre,  de  yndige  Piger 

henne  i Sofaens  Krog,  hvor  sig  Ungdommens  Skare  forsamler; 

Arm  i Arm  standser  dér  Oscar  og  Holger,  de  to  Fabrikanter, 

gør  med  Kousinerne  Jux,  men  dem  Bertha  ej  Svar  bliver  skyldig. — 

Inde  i Mo’ers  Kabinet,  i Discurs  med  en  langbenet  Doktor 

Børneprofessoren  ser  vi,  mens  Einert  beundrende  lytter; 

næste  Aar  gi’er  vel  en  graahærdet  Mand  sit  Besyv  med  i Laget, 

bredskuldret  ligner  han  Moses,  der  frembærer  Lovenes  Tavler. 

Ej  deres  Doktorlatin  vi  forstaar,  nej  vidre  vi  vandre, 
ind  hvor  i blaanende  Skyer  Cigarrøgen  indhylder  Stuen, 
skjulende  halvt  som  paa  Krøyers  Billede  Vennernes  Ho’der; 
dér  vi  skimter  Niels  Petersen  Mols,  dér  Jules,  dér  Juris, 

Zeuthens  energiske  Træk  og  Krøyers,  det  rødblonde  Hoved; 
dér  har  vi  Svendsen,  Ridder  af  D,  og  saa  Frans  Neruda, 
dér  Robert  Drucker,  dér  Heine,  dér  Blom;  dog  mange,  der  mangler, 
ej  kan  en  enkelt  Aften  forsamle  den  talrige  Skare. 

Livlig  gaar  Talen,  til  Kaffen  der  nippes,  og  tætre  bliT  Røgen, 
indtil  paa  Flyglet  Accorder  der  anslaas,  og^Mo’er  høres  sige: 

Nu  skal  vi  ha’e  lidt  Musik!  — Da  tie  de  alle,  som  tale, 

(kun  et  Par  Malere  fortsætter  endnu,  distrait.  Passiaren); 

Synger  da  Anna: 

ønsker. 


^||a,  havde  jeg  en  Ønskedug,  jeg  skulde  ud  den  brede, 

^^og  om  jeg  var  en  Ønskesmed,  hvor  skulde  jeg  da  smede; 

jeg  ønsked  Byen  stod  i Røg  af  A.  M.  H.’s  Cigarer, 

og  hvermand  indsaa  at  kun  dér,  man  kan  faa  holdne  Varer. 

Jeg  ønsked  Høsten  89  maa  blive  prima,  prima, 

at  der  maa  være  Grøde  i Habanas  hede  Klima; 

men  siger  man:  de  andre  ej  med  Hirschsprungs  op  kan  hamle, 

saa  ønsker  jeg,  det  altid  maa  forblive  ved  det  gamle. 

Gid  I maa  nye  Blade  faa  i Billedbogen  længe, 
og  Glæde  faa  af  Ellen  og  de  fire  lange  Drenge, 
at  alt  forbliver  ved  det  gamle,  dér  jeg  ønsker  ikke, 
nej,  der  er  ganske  andre  Ting,  hvorpaa  jeg  be’r  Jer  drikke: 
naar  Reden  en  Gang  bli’r  for  trang,  og  de  paa  Vingen  lette, 
jeg  ønsker,  hver  fra  Farten  hjem  maa  bringe  da  den  rette, 
men  flyT  de  bort  for  Alvor,  vil  til  egen  Rede  samle, 
jeg  stoler  paa,  det  altid  dog  forbliver  ved  det  gamle. 

Jeg  lægger  hen  min  Ønskedug,  kan  ej  fler  Ønsker  finde,  — 
jo  stop!  der  er  en  Ting  endnu,  der  kommer  mig  i Sinde: 

I Hør  sig  mig  kære  Søskende,  I kender  Brandes  Lære: 

«at  man  i sit  Forældrevalg  skal  højst  forsigtig  være», 
sig,  ønsker  en  Forandring  I,  man  siger  jo  den  fryder, 
j<Bg  breder  blot  min  Ønskedug,  og  strax  mit  Bud  den  lyder?  — 
— 0,  hør!  hvor  smukt  de  svare  mig,  ej  et  Secund  de  famle: 
«nej,  vi  som  Du  er  vel  tilfreds  med  begge  vore  gamle. » 

naar  saa  Sangen  hen  er  død, 


— hvor  er  dog  hendes  Stemme  sød 
og  frisk  og  rund  og  ung  og  sund,  — 
gaar  Passiaren  nok  en  Stund 
om  Dit  og  Dat,  men  dog  især 
om  Malerkunsten  og  dens  Værd; 
om  dansk  Jog  fransk,  om  « spidst » og  « bredt » 
men  naar  det  Moder  bli’er  for  hedt, 
hun  melder:  Theen  er  servert; 
saa  bliver  Øllets  Art  probert 
i Spisestuen,  hvor  bredt  og  vidt 
en  Kunstnerflok  i Kul  og  Kridt 
forkynder,  her  er  Hjærterum 
for  Kunstens  Evangelium.  — 

Og  vidre  Snakkens  Savværk  gaar, 

lil  Svendsen  stærkt  i Bordet  slaar: 

nu  skal  vi  hjem!  — Det  Midnat  er, 

da,  med  Godnat  til  hverjisær, 

vi  lyser  ned  de  gode  Venner, 

der  end  fra  Gaden  et  «God  Natl»  os  sender. 


Saa  slukkes  alle  Kroner,  Kaminens  sidste  Glød 
snart  hviler  alt,  og  alle  i Søvnens  bløde  Skød. 

(^|]a  skrider  Hjemmets  Genius  gennem  Stuen, 


hvor  Maanestraalen  sitrer  i de  Flors  Gardiner 
og  søger  frem  henover  Tæppets  røde  Flade. 

Saa  høj  og  ren  er  Panden,-  mildt  er  Øjet, 

og  om  den  fine  Mund  saa  ømt  et  Smil  der  bæver 

som  kun  en  Moder  fik.  — Den  store  hvide  Haand 

udglatter  hver  en  Fold  og  sætter  alt  til  Rette; 

hun  aander  paa  hver  Blomst  og  kæler  for  hver  Plante 

og  skrider  endelig  hen  til  Flyglet,  hvor 

ombølget  af  det  hvide  Lys  hun  længe  dvæler, 

med  Haanden  under  Kinden  som  i dybe  Tanker. 

Da  slaar  hun  an  en  fuld  og  douce  Accord, 
og  medens  Tonen  frem  igennem  Rummet  bølger, 
med  Øjet  lukt  hun  lytter  til,  hvor  den  sig  samler, 
til  endelig  som  fra  en  fjæ*rn  Kvintet  det  toner: 


^iSkærm  vort  Hjem  alle  gode  Magter, 
Skænk  den  Fred,  Sjælen  eftertragter. 
Solskin  giv,  alle  gode  Genier, 
til  vort  Hjem  kommende  Decenier; 
at  endnu,  selv  naar  Dagen  hælder, 
Kærligheds  Kildespring  fremvælder, 
og  de  to  end  i Timer  silde 
skænke  kan  Hjemmet  Gaver  milde 
som  i Dag. 

DEN  26  JUNI  188  9. 


KØBENHAVN. 


G RÆBE  s BOGTRYKKERI. 


